S-194/2007

Mál þetta, sem þingfest var og dómtekið 11. september sl., er höfðað af lögreglustjóranum á Sauðárkróki 23. júlí 2007 á hendur H-kk-þgf B-kk-þgf, fæddum 9. febrúar 1984, til heimilis að Barmahlíð 7, Sauðárkróki, „fyrir líkamsárás, með því að hafa um þrjúleytið aðfaranótt sunnudagsins 20. maí 2007 fyrir utan skemmtistaðinn Mælifell á Sauðárkróki veist að dyraverði staðarins, Ó-kk-þgf I-kk-þgf M-kk-þgf, kennitala 210287-3109, sem þá var að vísa ákærða út af skemmtistaðnum vegna óspekta, og slegið hann þungu hnefahöggi í höfuð aftan við vinstra eyra með þeim afleiðinum að Ó-kk-nf féll aftur fyrir sig, og hlaut auk þess mar á höfði, eymsli á bak við vinstra eyra og bólgu og eymsli yfir klettabeini vinstra megin.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar.“

II

Ákærði sótti þing þegar málið var þingfest þann 11. september sl. og játaði skýlaust háttsemi þá sem honum er í ákæru gefin að sök. Með játningu ákærða sem er í samræmi við önnur gögn málsins telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Ákærði á að baki nokkurn sakarferil. Honum var í janúar 2003 gert að sæta fangelsi í einn mánuð, skilorðsbundið, fyrir brot gegn lögum um ávana- og fíkniefni, vopnalögum, umferðarlögum og fyrir líkamsárás. Hinn 21. janúar 2004 var hann dæmdur í tveggja mánaða skilorðsbundið fangelsi fyrir nytjastuld og ölvunarakstur en þetta brot var hengingarauki við dóminn frá í janúar 2003. Í ágústmánuði 2004 gekkst ákærði undir greiðslu sektar fyrir brot gegn lögum um ávana- og fíkniefni. Hinn 24. maí 2005 var ákærði dæmdur til greiðslu sektar og sviptingar ökuréttar fyrir ölvun við akstur. Loks var hann í júnímánuði 2005 dæmdur í fjögurra mánaða fangelsi skilorðsbundið til tveggja ára fyrir nytjastuld, ölvun við akstur og önnur umferðarlagabrot.

Við ákvörðun refsingar ákærða skal taka tillit til skýlausrar játningar hans hér fyrir dómi og þá hefur sakarferill hans áhrif á niðurstöðu málsins. Brot það sem ákærði er nú sakfelldur fyrir var framið 20. maí sl. og því áður en skilorðstími síðasta dómsins var liðinn og hefur hann því rofið skilorðið. Af gögnum málsins má ráða að ákærði sló nefndan Ó-kk-þf eitt högg sem lenti fyrir aftan vinstra eyra hans. Í vottorði læknis sem skoðaði Ó-kk-þf daginn eftir árásina segir að greining áverkans sé mar á höfði en þar kemur jafnframt fram að Ó-kk-nf hafi verið ,,vægt bólginn og aumur yfir klettabeini vi megin.” Klettabein eins og segir í læknisvottorði og ákæru mun raunar vera klettbein og er það í höfuðkúpunni aftan og innan við eyrun. Eru áverkar þeir sem lýst er í ákærunni því einn og sami áverkinn sem lýsir sér í mari á höfði. Í ákæru er því lýst að Ó-kk-nf hafi fallið aftur fyrir sig og er sú lýsing rétt þó þannig að gögn málsins bera með sér að hann hafi verið gripinn áður en til þess kom að hann félli til jarðar. Með háttsemi sinni hefur ákærði rofið skilorð dómsins sem kveðinn var upp í júnímánuði 2005. Rétt þykir að taka skilorðsdóminn upp og taka bæði málin til meðferðar og dæma þau í einu lagi sbr. ákærði 60. gr. almennra hegningarlaga nr. 19/1940. Við ákvörðun refsingar ber að horfa til reglna 77. gr. nefndra hegningarlaga. Refsing ákærða þykir hæfilega ákveðin fimm mánaða fangelsi. Þrátt fyrir sakarferil ákærða þykir rétt að skilorðsbinda refsinguna og skal hún niður falla að liðnum tveimur árum enda haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga 22/1955. Í þessu sambandi er einkum horft til þess hversu litla áverka Ó-kk-nf hlaut af höggi ákærða.

Sakarkostnaður hefur ekki fallið á málið.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði H-kk-nf B-kk-nf, sæti fangelsi í fimm mánuði en fullnustu refsingarinnar er frestað og skal hún niður falla að liðnum tveimur árum enda haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga 22/1955.

H-kk-nf H-kk-nf.